**DANIEL BELL**

* ***Η έλευση της μετα-βιομηχανικής κοινωνίας. Ένα εγχείρημα κοινωνικής πρόγνωσης*, Basic Books, Νέα Υόρκη,1973.**
* ***Ο πολιτισμός της βιομηχανικής Δύσης*, Αθήνα, Νεφέλη,1999.**

Οι σημειώσεις αναφέρονται κυρίως στο αντίστοιχο κεφάλαιο του βιβλίου του Νίκου Τάτση, *Νεωτερικότητα και Κοινωνική Αλλαγή. Κοινωνιολογικές προσεγγίσεις*, Αθήνα Νήσος, 2004

**Ι. Ο κεντρικός άξονας που επιτρέπει να κατανοήσουμε την μεταβιομηχανική κοινωνία είναι η ζεύξη της επιστήμης με την τεχνολογία που την καθιστά ΚΟΙΝΩΝΙΑ ΤΗΣ ΓΝΩΣΗΣ**

**ΙΙ. ΟΙ ΣΥΝΕΠΕΙΕΣ της τεχνοεπιστήμης :**

**σε οικονομικό, πολιτικό, κοινωνικό και πολιτισμικό επίπεδο**

**Ι. Ο κεντρικός άξονας που επιτρέπει να κατανοήσουμε την μεταβιομηχανική κοινωνία είναι η ζεύξη της επιστήμης με την τεχνολογία που την καθιστά ΚΟΙΝΩΝΙΑ ΤΗΣ ΓΝΩΣΗΣ**

**Η ΖΕΥΞΗ της ΕΠΙΣΤΗΜΗΣ με την ΤΕΧΝΟΛΟΓΙΑ,** σημαίνει ότι οι εφευρέσεις της βασικής έρευνας πέρασαν σε πρακτικές εφαρμογές σε όλους τους τομείς της κοινωνικής δραστηριότητας

Η γνώση κωδικοποιείται μέσα από μοντέλα τα οποία επενεργούν συμβολικά και πρακτικά σε όλους τους τομείς της κοινωνικής ζωής. Η γνώση συγκροτείται σε συστηματικά μορφώματα που μπορούν να μετασχηματιστούν σε πρακτικές και να εφαρμοστούν= Γνωστική εγκυρότητα και εμπειρική λειτουργικότητα.

Η συνάρτηση ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ έχει ως αποτέλεσμα την δημιουργία ειδικών μηχανισμών έρευνας και την τεχνοκρατική αντιμετώπιση των κοινωνικών προβλημάτων. Το νέο πνεύμα συνίσταται στον προγραμματισμό, την κατασκευή συστημάτων που οργανώνουν, την ταχύτητα, την αποθήκευση, τους μηχανισμούς αξιολόγησης και ελέγχου, την πολλαπλή επικοινωνιακή χρήση= την διαρκή κυκλοφορία κλπ. Τ*ο ίδιο ισχύει και στο δίκαιο, η μεταφορά τεχνογνωσίας*

**Η ΤΕΧΝΟΛΟΓΙΚΗ ΕΠΑΝΑΣΤΑΣΗ περιλαμβάνει την** ηλεκτρονική τεχνολογία (αλλαγή από μηχανικά μέσα σε ηλεκτρικά και πλέον σε ηλεκτρονικά), τη νανο-τεχνολογία, την ψηφιακή τεχνολογία και τα λογισμικά συστήματα. Η γενικευμένη χρήση της επιστημονικής γνώσης, που αναπτύχθηκε σε ετερογενή πεδία, έγινε δυνατή μέσω της τεχνολογίας. **Διαφαίνεται μια συνεχής προσπάθεια εισαγωγής νέων προϊόντων, ποιοτικής βελτίωσης παλιών και τυποποίησης:** υπολογιστές, DVD και κινητά. Σημαντικός είναι ο διαχωρισμός ανάμεσα στην «ανακάλυψη», η οποία αφορά την επιστήμη, την «καινοτομία», η οποία αφορά την επιχειρηματική/οργανωτική διάρθρωση των εταιρών και την «διάχυση» η οποία αφορά την αγορά. Οι τρείς συσχετίζονται αλλά οι σχέσεις τους δεν είναι αρμονικές= συγκρούσεις φορέων, προβλήματα των εταιριών και εκμετάλλευση των καταναλωτών (συνεχώς και σταδιακά βελτιούμενα προϊόντα). Τι σημαίνουν τα εκατομμύρια τω κινητών στην παρούσα επικοινωνιακή υστερία του μοναχικού πλήθους;

**ΤΟ ΜΕΙΖΟΝ ΔΙΑΚΥΒΕΥΜΑ ΕΙΝΑΙ ΤΟ ποιος κατευθύνει την επιστήμη και ποιος ελέγχει την πληροφόρηση**

* επειδή πλέον η επιστήμη συναρτάται οργανικά με την τεχνολογία και τις κοινωνικές ανάγκες, τους πολιτικούς και τους στρατιωτικούς στόχους εξαναγκάζεται σε ωφελιμιστικούς προσανατολισμούς στη συνεργασία της με τη βιομηχανία, το εμπόριο και τις επιταγές της αγοράς. Κλονίζεται η αυτονομία της, **των μελών της επιστμονικής κοινότητας.**
* **Επιπλέον τίθεται ζήτημα μονοπωλίου της πληροφόρησης**. Να αντιμετωπιστεί δηλαδή αυτή ως ιδιωτικό αγαθό το οποίο μπορεί να γίνει αντικείμενο εμπορική εκμετάλλευσης. Ωστόσο η κοινωνία της γνώσης είναι μια κοινωνία που εξ ορισμού βασίζεται στην πληροφόρηση. Θ αφεθούν οι κολοσσιαίες πολυεθνικές εταιρίες των ανεπτυγμένων χωρών να υποβιβάσουν τον υπόλοιπο κόσμο της νεωτερικότητας σε εξαρτώμενο τμήμα της πληροφόρησης;

**ΙΙ. ΟΙ ΣΥΝΕΠΕΙΕΣ της ζεύξης της επιστήμης με την τεχνολογία**

**Μέσω της τεχνοεπιστήμης :**

* Παράγονται καινοτομικά προιόντα στην οικονομία και αλλάζει η δομή των αγορών
* Παράγονται κρατικές πολιτικές, δημιουργούνται μηχανισμοί πρόγνωσης και σχεδιασμού **ΠΧ** οι οικονομικές θεωρίες του ΚΕΥΝΣ επενέργησαν καταλυτικά στη διαμόρφωση πολιτικής η οποία καθόρισε το παρόν και το μέλλον. Πλέον όλοι οι τομείς: υγεία, διατροφή, αθλητισμός, κατευθύνονται από αυτήν την ζεύξη.
* διαμορφώνονται νέες κοινωνικές σχέσεις ώστε αλλάζουν οι κοινωνικές δομές

***1.ΣΕ ΠΟΛΙΤΙΚΟ ΕΠΙΠΕΔΟ***

**Η ΤΕΧΝΟΛΟΓΙΑ ΚΑΘΙΣΤΑΤΑΙ ΜΟΧΛΟΣ ΔΙΑΚΥΒΕΡΝΗΣΗΣ**

**Τίθενται στόχοι στην πολιτική από την στιγμή που καθιερώνεται θεσμικά Η ΠΡΟΒΛΕΨΗ & Ο ΠΡΟΓΡΑΜΜΑΤΙΣΜΟΣ .** Η ΠΟΛΙΤΙΚΗ θέτει ως στόχο την ορθολογική χρήση μέσων για να πετύχουμε προκαθορισμένους στόχους ΚΑΙ τον αποκλεισμό ανεξέλεγκτων καταστάσεων που μπορεί να επιβραδύνουν ή να ανακόψουν την επίτευξη των στόχων. Επίσης καθιερώνονται θεσμικά πολιτικοί μηχανισμοί αξιολόγησης και λήψης αποφάσεων και δράσης με την δημιουργία οργανωτικής υποδομής αλλά και αντιμετώπισης του απρόβλεπτου ΠΧ χημικά μέσα για αγροτικές καλλιέργειες αλλά και αντιμετώπιση της μόλυνσης του περιβάλλοντος από τις τοξικές ουσίες.

**ΕΜΦΑΝΙΣΗ ΔΙΑΝΟΗΤΙΚΗΣ ΤΕΧΝΟΛΟΓΙΑΣ. Η τεχνολογία επιφέρει στις ανθρώπινες σχέσεις αυτό που είχε επιφέρει παλαιότερα η τεχνολογία στη σχέση του ανθρώπου με τη φύση** Επιτρέπει να χειριστούμε με λειτουργική επάρκεια ολοένα διευρυνόμενους τομείς κοινωνικής δράσης, να συντονιστεί η δράση συνθετότερων οργανισμών για την αντιμετώπιση ολοένα και συνθετότερων προβλημάτων ΠΧ ΟΗΕ και διεθνείς σχέσεις, ασφαλιστικό σύστημα και Υγεία. Η διανοητική τεχνολογία αντικαθιστά τις ατομικές κρίσεις και επιλογές με αλγόριθμους και ηλεκτρονικούς υπολογιστές για να επιλύσει τα προβλήματα. Η συσσωρευμένη γνώση των κινδύνων μπορεί να ελαχιστοποιήσει τα ζημιογόνα αποτελέσματα. Κίνδυνος εγκλωβισμού γιατί οδηγεί σε λειτουργικές εκτιμήσεις χωρίς ορθολογική εδραίωση.

***2. ΣΕ ΟΙΚΟΝΟΜΙΚΟ ΕΠΙΠΕΔΟ***

**ΕΞΕΛΙΞΗ ΤΗΣ ΠΑΡΑΓΩΓΗΣ & ΤΗΣ ΕΡΓΑΣΙΑΣ**

* **«ΠΡΟΒΙΟΜΗΧΑΝΙΚΗ»=** ΓΕΩΡΓΙΑ **Ένας αγώνας ενάντια στους φυσικούς περιορισμούς,** εξαγωγή πρώτων υλών από το φυσικό περιβάλλον για να επιβιώσουν, με στοιχειώδεις ΤΕΧΝΙΚΕΣ γνώσεις. Δεμένοι με την παράδοση και προσανατολισμένοι στο παρελθόν, βασίζονταν στην κοινή εμπειρία της τοπικής γης.
* **ΒΙΟΜΗΧΑΝΙΚΗ =** Χρησιμοποιείται η ενέργεια για να μετασχηματίσει το φυσικό σε τεχνητό. Η ΣΧΕΣΗ με τη φύση διαμεσολαβείται από τη μηχανή= ένας αγώνας για να επινοηθούν δυνάμεις για την παραγωγή των αγαθών. Τα κατασκευασμένα προϊόντα. Αυτή η σχέση με τη φύση διαμόρφωσε νέες κοινωνικές ομάδες, η παραγωγική διαδικασία οδηγεί σε ταξική διαστρωμάτωση και συγκρούσεις για την δικαιότερη κατανομή των αγαθών. Η ανάπτυξη στηρίζεται στο κράτος αλλά και στις ιδιωτικές επενδυτικές προσπάθειες. Η μεγάλη τεχνολογική πρόοδος μέσω πειραματικών μεθόδων οδηγεί σε νέα οργανωτική δομή
* **ΜΕΤΑΒΙΟΜΗΧΑΝΙΚΗ**  παιχνίδι και αγώνας μεταξύ ανθρώπων με ΠΟΛΛΕΣ ΔΙΑΣΤΑΣΕΙΣ **Το κατεξοχήν καινοτόμο στοιχείο, η** **θεμελιακή αιτιακή συνάρτηση , ο κεντρικός άξονας της αλλαγής κατά τις τελευταίες δεκαετίες του 20ου αι.** είναι η κωδικοποίηση της θεωρητικής γνώσης και η νέα σχέση της επιστήμης με την τεχνολογία. Από οικονομία παραγωγής αγαθών γίνεται οικονομία παροχής υπηρεσιών= ΕΝΑ ΠΛΕΓΜΑ ΠΑΡΟΧΩΝ που δεν στοχεύει απλά στην εξασφάλιση της ζωής αλλά στην ποιότητα ζωής= η πλειονότητα της εργατικής δύναμης δεν ασχολείται με την γεωργία και βιομηχανία αλλά με υπηρεσίες= εμπόριο, χρηματιστήριο, συγκοινωνία, υγεία, διασκέδαση, έρευνα, παιδεία και διακυβέρνηση . Κεφαλαιώδης ο ρόλος του Κράτους Πρόνοιας στην αύξηση των υπηρεσιών

Η ΕΡΓΑΣΙΑ αλλάζει, οι υπηρεσίες παράγονται από επιστημονικά εξειδικευμένο προσωπικό. Αυτό προκαλεί κρίση στα εργατικά συνδικάτα, τον κύριο μοχλό άσκησης πολιτικής πίεσης για τη διεκδίκηση των δικαιωμάτων των εργαζομένων κατά την προηγούμενη περίοδο. Αφού ο κόσμος είναι ένα παιχνίδι μεταξύ προσώπων, όλοι πρέπει να μάθουμε να ζούμε με άλλα άτομα. Οι κοινωνικές σχέσεις γίνονται το αντικείμενο όλων. Αλλάζει το είδος εργασίας που χρειάζεται = ζητούνται κοινωνικές ικανότητες. Από την αφηρημένη εργασία περνάμε στην εξυπηρέτηση πελατών και στον ευέλικτο εργαζόμενο, ο οποίος κινητοποιεί την προσωπικότητά του. ΣΗΜΑΝΤΙΚΟ ΕΠΙΠΛΕΟΝ η νέες μορφές εργασίας επιτρέπουν την είσοδο των γυναικών στην εκπαίδευση ΚΑΙ την αγορά εργασίας και η πλειονότητα των νοικοκυριών έχει διπλό εισόδημα

***3. ΣΕ ΚΟΙΝΩΝΙΚΟ ΕΠΙΠΕΔΟ***

**Η ΚΟΙΝΩΝΙΚΗ ΔΟΜΗ ΔΙΑΣΠΑΤΑΙ**

**Η δομική συγκρότηση της μεταβιομηχανικής κοινωνίας είναι μια οριζόντια τοπολογία = συντίθεται από πολλούς ιεραρχικά οργανωμένους τόπους. Ως τόποι εννοούνται σε λειτουργικό επίπεδο περιοχές δραστηριοτήτων,** ο επιστημονικός, τεχνολογικός, διοικητικός και πολιτιστικός και **σε θεσμικό** επίπεδο οι οικονομικές επιχειρήσεις, οι κυβερνητικοί οργανισμοί, τα πανεπιστήμια και τα **ερευνητικά κέντρα, τα κέντρα κοινωνικών υπηρεσιών και οι στρατιωτικές υπηρεσίες. Η καινούργια ιδεολογία όλων των κοινωνικών δυνάμεων Η ΑΞΙΟΚΡΑΤΙΑ** Οι θέσεις κατανέμονται με βάση τη μόρφωση και τους συναρτώμενες τεχνικές γνώσεις με δεδομένη την αναγκαιότητα τους τεχνικής επάρκειας. Η μόρφωση με τους γνωστικούς τίτλους συνιστά το θεμέλιο για κάθε προνομιακή θέση στην σύγχρονη διαστρωμάτωση. Οι κοινωνικές συγκρούσεις δεν γίνονται πλέον ανάμεσα σε τάξεις αλλά ανάμεσα τους τομείς ΚΑΙ τους ομάδες που συγκροτούν την οριζόντια τοπολογία. Η διάσπαση σε τομείς και ομάδες αποκλείει εφεξής εκ των πραγμάτων ταξικές εξαρτήσεις κα εκμεταλλεύσεις. **Ο κοινωνικός κόσμος κατακερματίστηκε και χρειάζεται εκ νέου η καταγραφή του. Έγινε ένα συνοθύλευμα επαγγελματικών ομάδων και κατηγοριών με λιγότερα ή περισσότερα προνόμια. ΑΦΕΝΟΣ ΜΕΝ Οι τάξεις και οι επαγγελματικές κατηγορίες αλλάζουν ταχύτατα ,** τόσες τους κατηγορίες ατόμων μετακινούνται συνεχώς. **ΑΦΕΤΕΡΟΥ ΔΕ** η ταξική έκφραση συγκεκριμενοποιείται σε έναν καταναλωτισμό χωρίς όριο με πρωτοφανή πολυτέλεια όπου οι ανάγκες γίνονται επιθυμίες και μορφοποιούν κάθε λογής παραδοξότητες στον τρόπο ζωής τους = LIFE STYLE. Επομένως η «κοινωνική τάξη» έχει πλέον εξαντλήσει τον πολιτικό ρόλο τους αλλά και την ιστορική ερμηνευτική δυνατότητα τους;

***ΤΙ ΣΗΜΑΙΝΕΙ ΚΑΤΑΚΕΡΜΑΤΙΣΜΟΣ ΤΩΝ ΤΑΞΕΩΝ;*** Η μεσαία τάξη αλλάζει συνέχεια πρόσωπα.. Μετά τους παραγωγούς υπηρεσιών έχουμε τους παραγωγούς συμβόλων (τεταρτογενής τομέας= the business of defining social symbolic order). Η ποικιλία αυτή δεν μπορεί να θεωρηθεί ως ενιαία κατηγορία αλλά αποτελείται από κομμάτια με αντικρουόμενα συμφέροντα. Διασπάται εσωτερικά (όπως άνδρες/γυναίκες δημόσιοι/ιδιωτικοί) και αλλάζει συνέχεια. ΑΡΑ η κατηγοριοποίηση σε κοινωνικές τάξεις δεν χρειάζεται; Χάθηκαν οι κοινωνικές ανισότητες; Η κάποιες ομάδες απλώς αποκλείονται από την κοινωνική ζωή; Τη σημαίνει ο όρος « **underclass ή underdogs»;**

***4. ΣΕ ΠΟΛΙΤΙΣΜΙΚΟ ΕΠΙΠΕΔΟ***

**ΑΝΤΙΦΑΣΕΙΣ ΚΑΙ ΕΞΑΤΟΜΙΚΕΥΣΗ ΜΕΣΑ ΑΠΟ ΤΗΝ ΚΑΤΑΝΑΛΩΣΗ**

Ο πολιτισμός της μεταβιομηχανικής δύσης είναι αντινομικός. χαρακτηρίζεται από την συνύπαρξη εγγενών αντιθέσεων που τον διαβρώνουν συνεχώς. Το αξιολογικό πλέγμα της κουλτούρας είναι ατομοκεντρικά ηδονιστικό με αισθητικό προσανατολισμό και ωθεί προς την αναζήτηση εμπειριών σε εναλλακτικά πρότυπα ζωής. Αυτή η κουλτούρα της αφθονίας απειλεί τις αξίες που υπήρξαν η κινητήρια δύναμη του καπιταλισμού. Ο ίδιος ο καπιταλισμός κατασκεύασε τις εχθρικές προς αυτόν δυνάμεις. Το αντίπαλο δέος δεν είναι ο σοσιαλισμός αλλά οι απρόβλεπτοι πολιτισμικοί μετασχηματισμοί του

**Η αφθονία κατέστη δυνατή χάρη** στην λειτουργική χρήση του χρόνου, τη συστηματική εκτέλεση της εργασίας, την αίσθηση της προόδου την αφοσίωση και την ασκητική διαβίωση στην αυστηρότητα των κανονιστικών πλαισίων και τον ενιαίο προσανατολισμό στόχων. Αποτέλεσμά όμως της απόλυτης πρόσδεσης των πιστών στην παραγωγική διαδικασία υπήρξε ένα διονυσιακό πνεύμα, η κυριαρχία του εγώ, η ειδωλολατρική προσφυγή στην πολλαπλότητα των επιθυμιών. Αναζητώντας τον αυθεντικό εαυτό, το κοινωνικό απορρίφτηκε. Εξ ου και το μοντερνιστικό κίνημα στην τέχνη και τα κοινωνικά αντικομφορμιστικά ρεύματα. Η γενίκευση αξιών που νοηματοδοτούν την κοινωνική δράση γίνεται όλο και πιο δύσκολη. Σε ατομικό επίπεδο τα άτομα υποφέρουν από την απώλεια νοήματος.